Diari Oficial de la Generalitat Valenciana


Sumari del DOGV 7662, del 20-11-2015 (2015/9453)

RESOLUCIÓ de 18 de novembre de 2015, de la Direcció General de Recursos Humans i Econòmics, per la qual es reconeix el dret del personal gestionat per la Conselleria de Sanitat Universal i Salut Pública a l'abonament de determinada quantia corresponent a la paga extraordinària de desembre de 2012.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7662

Data del DOGV
:   20-11-2015

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2015/9453


Data del document
:   18-11-2015

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * concurs administratiu
    * personal sanitari

RESOLUCIÓ de 18 de novembre de 2015, de la Direcció General de Recursos Humans i Econòmics, per la qual es reconeix el dret del personal gestionat per la Conselleria de Sanitat Universal i Salut Pública a l'abonament de determinada quantia corresponent a la paga extraordinària de desembre de 2012. [2015/9453]  
El Reial Decret Llei 10/2015, d'11 de setembre, pel qual es concedixen crèdits extraordinaris i suplements de crèdit en el pressupost de l'Estat i s'adopten altres mesures en matèria d'ocupació pública i d'estímul a l'economia, permet a les administracions públiques l'abonament de quantitats en concepte de recuperació dels imports efectivament deixats de percebre com a conseqüència de la supressió de la paga extraordinària i addicional corresponents al mes de desembre de 2012 amb l'objectiu de restituir el poder adquisitiu dels empleats públics, recuperant la paga extraordinària i addicional del mes de desembre de 2012.  
  
L'Acord de la Mesa General de Negociació I, de 13 d'octubre de 2015, de personal funcionari, estatutari i laboral per a la recuperació de determinades quantitats meritades de la paga extraordinària de desembre de 2012, i també de condicions de treball relatives al gaudi de les vacances anuals i el permís per assumptes propis, en el seu apartat primer establix «Instar al Consell perquè adopte les mesures de caràcter normatiu que pertoque amb la finalitat de desenvolupar i aplicar els preceptes inclosos en el títol I i disposicions concordants del Reial Decret Llei 10/2015, d'11 de setembre, pel qual es concedixen crèdits extraordinaris i suplements de crèdit en el pressupost de l'Estat, i s'adopten altres mesures en matèria d'ocupació pública i d'estímul a l'economia».  
  
Com a conseqüència de l'anterior, el Consell aprova el Decret Llei 6/2015, de 16 d'octubre (DOCV 7638, 19.10.2015), pel qual es fa efectiva la recuperació de determinades quantitats de la paga extraordinària de desembre de 2012 i de modificació urgent de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
De conformitat amb el que preveu l'article 2 del Decret Llei 6/2015, de 16 d'octubre, el seu títol II i les disposicions addicionals primera a quinta resulten d'aplicació al sector públic de la Generalitat, en els termes en què es definix en l'article 2 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, afectat per l'aplicació del Decret Llei 6/2012, de 28 de setembre, del Consell, de desplegament i aplicació de les disposicions incloses en el títol I i disposicions concordants del Reial Decret Llei 20/2012, de 13 de juliol, de mesures per a garantir l'estabilitat pressupostària i de foment de la competitivitat.  
Respecte del personal funcionari, laboral i estatutari al servici de la Generalitat, l'apartat 2 de l'article 3 establix que se'ls abonarà en l'exercici 2015, per una sola vegada, una retribució de caràcter extraordinari en concepte de part de la paga extraordinària, i també de la paga addicional de complement específic o pagues addicionals equivalents, corresponents al mes de desembre de 2012.  
De conformitat amb l'anteriorment exposat, i en exercici de les competències atribuïdes per l'article 17 del Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, resolc:  
  
  
Primer  
Reconéixer el dret del personal estatutari, funcionari i laboral gestionat per la Conselleria de Sanitat Universal i Salut Pública a percebre, per una sola vegada, una retribució de caràcter extraordinari en concepte de part de la paga extraordinària, i també de la paga addicional de complement específic o pagues addicionals equivalents, corresponents al mes de desembre de 2012, calculada d'acord amb les previsions del Reial Decret Llei 10/2015, d'11 de setembre.  
  
Segon  
El reconeixement de dret que s'efectua per mitjà de la present resolució es farà efectiu per mitjà de la inclusió de l'import en la nòmina corresponent, en els termes i amb els criteris previstos en el Decret Llei 6/2015, de 16 d'octubre.  
La present resolució és definitiva en via administrativa i en contra es podran interposar els recursos següents:  
- El personal estatutari i el personal funcionari gestionat per la Conselleria de Sanitat Universal i Salut Pública podrà interposar recurs contenciós administratiu, en el termini de dos mesos a comptar des de l'endemà de la notificació, davant del Jutjat Contenciós Administratiu de València, de conformitat amb el que establix l'article 109 de la Llei 30/1992, de Règim Jurídic de les Administracions Públiques i del Procediment Administratiu Comú, i també en els articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Així mateix, podrà interposar recurs de reposició davant d'esta Direcció General de Recursos Humans i Econòmics, en el termini d'un mes comptat des de l'endemà de la notificació, o qualsevol altre recurs que estime procedent per a la defensa dels seus interessos.  
- El personal laboral gestionat per la Conselleria de Sanitat Universal i Salut Pública podrà formalitzar demanda davant del Jutjat Social de València, prèvia reclamació davant d'esta Direcció General de Recursos Humans i Econòmics, dins del termini de prescripció del dret, de conformitat amb el que disposa l'article 120 de la Llei 30/1992, de Règim Jurídic de les Administracions Públiques i del Procediment Administratiu Comú; els articles 10.4 i 69 de la Llei 36/2011, de 10 d'octubre, reguladora de la jurisdicció social, i l'article 59 del Reial Decret Legislatiu 2/2015, de 23 d'octubre, pel qual s'aprova el Text Refós de la Llei de l'Estatut dels Treballadors. Notificada la resolució de la reclamació prèvia en via administrativa o transcorregut un mes sense haver sigut notificada esta, es podrà formalitzar la demanda davant del jutjat social en el termini de dos mesos.  
  
València, 18 de novembre de 2015.- El director general de Recursos Humans i Econòmics: Justo Herrera Gómez.